mk en ceb hbs_cyr en en en en hbs_lat hbs_cyr mk ru mk hbs_cyr mk hbs_cyr uk ru en uk hbs_cyr hbs_cyr en br mk ru en en en en mk de ru ru mk en mk mk mk mk mk mk mk mk mk mk mk mk es hbs_lat en hbs_lat hbs_lat pt mk mk mk mk en mk uk en hbs_lat en id de mk en en en
Нови промени во апликацијата Facebook | Balkansmedia
Од Meta уште од претходно најавуваа големи промени на Facebook во однос на начинот на кој се презентира содржината на оваа мрежа, а од оваа недела дел од корисниците/чките ќе можат да пристапат и до “новиот Facebook”.
Како што наведуваат од Meta, целта на промената е наместо досегашниот фокус на комуникацијата меѓу пријателите и роднините, на корисниците/чките да им се презентира што е можно повеќе забавна содржина, како и содржини од луѓе и страници што не ги следат, а сето тоа го прават за да привлечат што повеќе корисници/чки и да ја зголемат нивната активност на оваа мрежа.
Промените ќе бидат видливи веднаш на почетната страна на апликацијата. Тука ќе можете да им пристапите на кратките Reels и Stories видеозаписи. Тоа е, исто така, местото каде што Facebook ќе ви прикаже содржина што ја препорачуваат за вас неговите автоматизирани системи. Замислете го Home на Facebook како одговор на страницата на TikTok, "For you".
Се разбира, вашите пријатели/ки на оваа апликација ќе ги следите и понатаму, но под картичката Feeds, а објавите ќе бидат достапни хронолошки.
Кога промената ќе им стане достапна на корисниците/чките, на главниот екран на Facebook односно на почетната страница ќе биде достапна содржината која Zuckerberg ја нарече discovery engine и наменета е, како што и самото име кажува, за откривање на нова и забавна содржина која е базирана на персонализирани препораки, благодарение на вештачката интелигенција.
Во другите табови, покрај содржината на пријателите/ките, ќе има и содржини што се објавуваат во рамките на групите и на страниците што ги следите, а ќе може да се направи и таб со омилени, каде што ќе ви биде презентирана содржината на лицата и на страниците кои им се најинтересни на корисниците/чките.
Табовите како Facebook Watch и групите ќе останат исти како и досега.
Промената е дел од обидот на Meta да го поттикне користењето на нивните социјални апликации, кои исто така го вклучуваат Instagram. Во последниве месеци, Mark Zuckerberg, извршниот директор на Meta, промовираше видео производи на Instagram и на Facebook, а компанијата уфрлила повеќе од предложените содржини за да ги задржи корисниците/чките и редовно да ги враќа на апликациите. Изгледа дека на Instagram формулата функционира, кажал Zuckerberg.
"Она што навистина го откриваме е дека луѓето сакаат да се поврзат преку содржината", вели извршниот директор на Meta што е одговорен за Facebook, Tom Alison. “Голем дел од тоа каде што одиме со Facebook е обид да ви ја донесеме најдобрата содржина која навистина ќе ги задоволи вашите интереси, но потоа го правиме супер лесно споделувањето на истата, како и дискусијата и поврзувањето со другите луѓе во вашата мрежа.“
Ажурирањето на Facebook за сите корисници/чки ќе биде достапно во текот на оваа недела. Останува да видиме како ќе биде тоа прифатено од корисниците/чките, но нема сомнеж дека ќе внесе свежина во досегашното користење на оваа апликација и дека ќе отвори нови можности за пласирање на содржини на корисниците/чките кои не следат определени страници или лица. Ова дефинитивно ќе отвори и дополнителни можности за медиумите што го користат Facebook за ширење на нивната содржина, затоа што овие нови функции ќе овозможат содржината да дојде и до оние корисници/чки што не ве следат. Затоа ќе биде од големо значење медиумите да ја приспособат содржината за да може алгоритамското генерирање на содржината да дојде до нови корисници/чки. Сепак, се поставува прашањето дали медиумите ќе успеат дури и со добра содржина да се пробијат до екраните на потенцијалните следбеници, со оглед на тоа што Facebook го напушти News проектот.
PoorNot so pooraveragegoodvery good
Imate prijedlog ili komentar? Javite nam se!
Вертикалниот видео формат сѐ повеќе се користи за презентирање на содржините
Кога новинарскиот стенд-ап го подига квалитетот на приказната, кога е професионално промашување
Концептот за корисничките потреби им е сѐ повеќе потребен на медиумските редакции
Проектот се спроведува со поддршка
Balkansmedia.org е петгодишна програма на УСАИД која ги поддржува независноста на медиумите и слободата на изразување во БиХ преку зајакнување на одржливоста на медиумите, подигнување на квалитетот на медиумската содржина, градење на компетентноста на новинарите, овозможување правна поддршка на медиумите и на новинарите, како и преку активно вклучување на граѓаните во медиумскиот простор, со силна промоција на независните медиумски гласови во БиХ.
Tešanjska 24, 71 000 Sarajevo
Telefon: +387 33 943 683
© 2022 All rights reserved.